আর দশজনের মতো ছোটবেলায় আমারও বাইসাইকেল চালানোর সখ ছিল। সাইকেল চালাতে গিয়ে হাঁটুতে কত হোঁচট খেয়েছি তার হিসেব নেই। এখনও সেই হোঁচটের দাগ সাক্ষ্য দিয়ে স্মৃতিকে জাগরুক রেখেছে । তারপর অনেকদিন কেটে গেছে আর সাইকেলে ওঠা হয়ে উঠেনি। এমনকি আর কোনদিন সাইকেল চালাবো বলে চিন্তাও করিনি। কিন্তু হঠাৎ করে পরিবেশ, পরিস্থিতি আমাকে বদলে দিল। বিশ্বে দুই চাকার যে বিপ্লব চলছে সে বিপ্লবের আমিও একজন গর্বিত সৈনিক হয়ে গেলাম।